People in Profit System

People in Profit System (PIPS) var en verdensomspennende ponzi-svindel startet av Bryan Marsden i 2004. Selskapet hadde forretningsadresser i Panama og Malaysia.

Selskapet lovet skyhøy avkastning på investerte midler. Det var imidlertid ingen verdiskapning i selskapet, men utbetalinger av avkastning ble betalt av innskudd fra nye investorer. I 2005 ble det innledet etterforskning mot selskapet fra flere land, og selskapet ble pålagt å legge ned sin virksomhet. Marsden og hans kone ble tiltalt for blant annet hvitvasking av penger. De ble idømt fengselsstraffer etter å ha erklært seg skyldige på alle punkter.

Også nordmenn investerte og tapte penger i PIPS, tildels gjennom det norske pyramidespillet PlexPay. Finansmannen Peter Warren ble misbrukt i markedsføringen av konseptet. Det ble anslått at 30 millioner kroner gikk tapt for de  nordmennene som deltok.

Referanser 

Pyramidespill
Selskaper etablert i 2004
Opphør i 2005